

**Қазақстан Республикасының Ұлттық кәсіпкерлер палатасын құру туралы**

Қазақстан Республикасы Үкіметінің 2013 жылғы 29 тамыздағы № 897 қаулысы

      «Қазақстан Республикасының Ұлттық кәсіпкерлер палатасы туралы» 2013 жылғы 4 шілдедегі Қазақстан Республикасының Заңы 32-бабының 2 және 3-тармақтарын іске асыру мақсатында Қазақстан Республикасының Үкіметі **ҚАУЛЫ ЕТЕДІ:**

      1. «Атамекен» одағы» Қазақстан ұлттық экономикалық палатасы» заңды тұлғалар бірлестігімен бірлесіп, өзге ұйымдық-құқықтық нысандағы «Қазақстан Республикасының Ұлттық кәсіпкерлер палатасы» (бұдан әрі - Ұлттық кәсіпкерлер палатасы) коммерциялық емес ұйымы құрылсын.

      2. Қазақстан Республикасы Өңірлік даму министрлігі:

      1) «Атамекен» одағы» Қазақстан ұлттық экономикалық палатасы» заңды тұлғалар бірлестігімен бірлесіп, Ұлттық кәсіпкерлер палатасының жарғысын бекітуді;

      2) «Атамекен» одағы» Қазақстан ұлттық экономикалық палатасы» заңды тұлғалар бірлестігімен бірлесіп, Ұлттық кәсіпкерлер палатасының төралқа мүшелерін тағайындауды;

      3) Ұлттық кәсіпкерлер палатасының Қазақстан Республикасының әділет органдарында мемлекеттік тіркелуін;

      4) осы қаулыдан туындайтын өзге де шараларды қабылдауды қамтамасыз етсін.

      3. Осы қаулы қол қойылған күнінен бастап қолданысқа енгізіледі.

      *Қазақстан Республикасының*

*Премьер-Министрі                              С.Ахметов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК